Hollywood-ul este cuprins de tristețe în urma veștii tragice a decesului lui Chance Perdomo la vârsta de doar 27 de ani. Cunoscut pentru rolul său dintr-un serial de succes de pe Netflix, tânărul actor și-a pierdut viața într-un accident grav de motocicletă.
"Pasiunea lui pentru artă și apetitul nesățios de viață au fost simțite de toți cei care l-au cunoscut. Vă rugăm să respectăm dorința familiei de intimitate în timp ce deplâng pierderea fiului și fratelui lor iubit", se precizează în comunicatul transmis de reprezentanții actorului în vârstă de 27 de ani.
Conform informațiilor de la BBC News, incidentul tragic a avut loc vineri, pe 29 martie 2024. Din nefericire, în accident nu au fost implicate alte vehicule. Echipa de producție a serialului de pe Netflix, în care Chance Perdomo a avut un rol important, a transmis un mesaj de condoleanțe în urma acestei tragedii.
"Nu putem să înțelegem ce s-a întâmplat. Pentru cei care l-am cunoscut și am lucrat cu el, Chance a fost întotdeauna fermecător și zâmbitor, o forță entuziastă a naturii, un actor incredibil de talentat și, mai mult decât orice altceva, o persoană foarte bună și drăguță. Nici măcar să scrii despre el la timpul trecut nu are sens", a fost mesajul transmis de producătorii serialului "Gen V".